สวัสดีค่ะ วันนี้หนูพบตุ่มขาวๆเป็นเม็ดบริเวณข้างกระพุ้งแก้ม แต่ไม่ได้มีอาการเจ็บ แบบนี้คืออาการของอะไรหรอคะ แล้วควรรักษายังไงคะ
สวัสดีค่ะ ตุ่มขาวๆ ที่กระพุ้งแก้ม อาจเป็น- เศษอาหารหรือสิ่งแปลกปลอมที่ไปติดอยู่- เป็นก้อนซีสต์ (mucocele ) ซึ่งเกิดจากการอุดตันของท่อของต่อมน้ำลายขนาดเล็กๆ บริเวณริมฝีปากและมีการรั่วไหลของน้ำเมือกออกมารอบเนื้อเยื่ออ่อน ทำให้เห็นเป็นก้อนนูนได้ มักไม่มีอาการเจ็บหรือปวด- fordyce spot คือต่อมไขมัน ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่กระพุ้งแก้มและริมฝีปาก รวมถึงอาจพบที่อวัยวะเพได้ด้วย อาจพบเม็ดเดียวหรือหลายเม็ด ไม่คันและไม่เจ็บ ไม่ได้ถือเป็นโรค ไม่จำเป็นต้องรักษา- การติดเชื้อต่างๆ เช่น โรคหูด แต่ลักษณะของก้อนจะมีพื้นผิวที่ขรุขระ หรืออาจรอยโรคของโรคซิฟิลิส แต่มักจะเป็นก้อนนูนที่มีแผลอยู่บนก้อน เป็นต้น- เนื้องอกธรรมดาชนิดต่างๆ- เป็นมะเร็ง แต่พบได้น้อยมากในคนอายุน้อย ก้อนมักโตเร็ว และมักทำให้เจ็บหรือปวดหากตุ่มไม่หายไป ก็ควรไปพบแพทย์เฉพาะทางหู-คอ-จมูกเพื่อตรวจวินิจฉัยให้ถูกต้องค่ะ ในเบื้องต้น ก็ไม่ควรไปแกะ บีบ ตุ่มที่เป็นอยู่ และรักษาความสะอาดในช่องปากให้ดี โดยการแปรงฟันอย่างน้อยวันละ 2 ครั้ง บ้วนปากทุกครั้งหลังทานอาหาร ใช้ไหมขัดฟันวันละ 1 ครั้ง เป็นต้น